জহীর রায়হানের একটা ছোটগল্প সঙ্কলন পড়েছিলাম। একটা গল্প ছিল বন্যাক্রান্ত এক গ্রাম নিয়ে। বন্যায় গ্রাম রক্ষাকারী বাঁধ ভেঙ্গে পরার দশা, স্থানীয় মসজিদের ইমামের নেতৃত্বে গ্রামের মুসুল্লীরা বাঁধ রক্ষার জন্য বিশেষ মোনাজাতের আয়োজন করেন। একই সাথে গ্রামের কিছু যুবক সারারাত বাঁধের ফাটলে মাটি ফেলে বাঁধ রক্ষা করে। ভোরে মুসুল্লীরা মসজিদ থেকে বেরিয়ে বাঁধ রক্ষার জন্য আল্লাহর কাছে শুকরিয়া জানান। আরেকটি গল্প ছিল এক কেরাণির আর্থিক অনটনের কারণে পার্টটাইম রিকশাচালকে পরিণত হবার। [..]